**ЗАПОВЕД**



На основание чл. 9, ал. 5 от Закона за управление на средствата от Европейските фондове при споделено управление (ЗУСЕФСУ) и чл.56, ал.1 от Административнопроцесуалния кодекс (АПК), във връзка с получено писмо вх. № 08-00-353/24.03.2025 г. от кмета на Община Велико Търново, одобрен Доклад с изх. № 95-00-1417/31.03.2025 г. от приключила оценка до РУО на ПОС 2021 – 2027 г.

**ПРЕКРАТЯВАМ:**

Производството по предоставяне на БФП по процедура № BG16FFPR002-5.003 „Зелени мерки в градска среда“ за директно предоставяне на безвъзмездна финансова помощ по отношение на конкретен бенефициент – Община Велико Търново (Булстат: 000133634) с проектно предложение „Прилагане на нов подход за подобряване качеството на въздуха на територията на град Велико Търново“, регистрирано с № BG16FFPR002-5.003-0002 в „Информационната система за управление и наблюдение на средствата от Европейските фондове при споделено управление“ (ИСУН).

**МОТИВИ:**

На 21.03.2025 г., на основание чл. 44, ал. 4 от ЗУСЕФСУ и чл. 25, ал. 8 от ПМС 23/13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от ЕФСУ за програмен период 2021 – 2027 г., до кандидата чрез модул „Комуникация с кандидата” в ИСУН (рег. № BG16FFPR002-5.003-0002-M004/ 21.03.2025 г.), е изпратено Уведомление №4 за установени нередовности, непълноти и/или несъответствия в проектното предложение по отношение на критерии №№1 и 5 от част „Оценка на административно съответствие и допустимост“ и критерии №№2, 3, 5, 6, 7 и 8 от част „Оценка на качество“ на раздел 22 от условията за кандидатстване. От кандидата е изискано да представи ревизирана версия на проектното предложение с отстранени нередовности, непълноти и/или несъответствия, съответстваща на изискванията, посочени в условията за кандидатстване по процедурата и критериите за оценка, одобрени от Комитета за наблюдение на ПОС 2021-2027 г. Съгласно изискването на чл. 44, ал. 4 от ЗУСЕФСУ в уведомлението бе посочено, че неотстраняването на нередовностите, непълнотите и/или несъответствията в срок до 28.03.2025 г. може да доведе до прекратяване на производството по отношение на кандидата на основание чл. 46, ал. 2 от ЗУСЕФСУ.

На 24.04.2025 г. в отговор на изпратеното на 21.03.2025 г. Уведомление №4 за установени нередовности, непълноти и/или несъответствия в проектното предложение е получено писмо с което кандидатът Община Велико Търново оттегля проектното си предложение, тъй като в указания срок за отстраняване на нередовности не е възможно да се снабди с всички необходими документи. Същото писмо е входирано в деловодната система на МОСВ с вх. № 08-00-353/24.03.2025 г.

С оглед изложената по-горе фактическа обстановка, както и съобразно писмо с вх. № 08-00-353/24.03.2025 г., кандидатът Община Велико Търново оттегля проектното предложение от оценителния процес. Съобразно обективираното волеизявление на потенциалния бенефициент, административният орган е десезиран от разглеждане по същество на депозираното от страна на кандидата проектно предложение, респективно отпада императивното задължение за УО на ПОС 2021-2027 г. да продължи действия по компетентност по оценка на последното и финализиране на образуваното административно производство с предложение за предоставяне, респективно отказ от предоставяне на безвъзмездна финансова помощ. В тази връзка приложение намират общите административнопроцесуални правила обективирани в нормата на чл.56, ал.1 от АПК, съобразно които административният орган прекратява производството по искане на страната, по чиято инициатива то е започнало, освен ако в закон е предвидено друго.

**Настоящата Заповед подлежи на оспорване пред Административен съд – Велико Търново в 14 (четиринадесет) дневен срок от съобщаването й по реда на Административнопроцесуалния кодекс**.



**МАНОЛ ГЕНОВ**

*МИНИСТЪР*

*НА ОКОЛНАТА СРЕДА И ВОДИТЕ*